රුපියල් පන්දහසේ ව්‍යාජ නොට්ටු 07ක් සමඟ සැකකරුවකු කැකිරාව නගරයේ දී ඊයේ (21) පස්වරුවේ අත්අඩංගුවට ගෙන තිබෙනවා.මෙම ව්‍යාජ රුපියල් පන්දහසේ මුදල් නෝට්ටු කැකිරාව නගරයේ පිහිටි රන් අභරණ වෙළඳසැලකට ලබාදී රන් අභරණ මිලදී ගැනීමට සූදානම් වූ අවස්ථාවේදීයි අදාල සැකකරු අත්අඩංගුවට ගෙන ඇත්තේ.වෙළඳසැලේ හිමිකරු විසින් පොලීසියට කළ දැනුම් දීමකින් අනතුරුව සැකකරු මෙලෙස අත්අඩංගුවට ගෙන ඇති අතර ඔහු කැළණිය, පට්ටිය ප්‍රදේශයේ පදිංචි 26 හැවිරිදි අයෙක්.සැකකරුගෙන් සිදුකළ ප්‍රශ්ණ කිරීම්වලදී මෙම ව්‍යාජ මුදල් නොට්ටු ජාවාරම සම්බන්දව තවත් තොරතුරු රැසක් පොලිසිය අනාවරණය කර ගෙන ඇති අතර කැකිරාව පොලිස් ස්ථානයේ නිලධාරීන් මේ සම්බන්දයෙන් වැඩිදුර විමර්ශණ සිදුකරනු ලබනවා.සැකකරු කැකිරාව දිසා මහේස්ත්‍රාත් අධිකරණ්‍ය වෙත ඉදිරිපත් කිරීමට නියමිතයි.